હાર્દિક પટેલના ભૂતપૂર્વ સાથી અને પાટીદાર નેતા નિખિલ સવાનીએ સોમવારે એક પ્રેસ કોન્ફર્ન્સ યોજી ભાજપ છોડવાની જાહેરાત કરી છે. નિખિલ સવાની કહ્યું કે ભાજપમાં જોડાવાનો તેનો નિર્ણય અયોગ્ય હતો. અને તેને જ્યારે લાગ્યું કે ભાજપ ખાલી લોલીપોપ જ બતાવે છે અને તેનાથી વધુ કશું જ નથી કરતી ત્યારે તેણે ચૂંટણી પહેલા ભાજપ છોડવાનો વિચાર કર્યો છે. સાથે જ તેણે સ્પષ્ટતા આપી કે મને ભાજપે પૈસા આપીને નહતો ખરીદ્યો. જો કે સાથે જ તેણે કહ્યું કે નરેન્દ્ર પટેલે 1 કરોડની ઓફર કરાઇ છે તે જાણીને હું દુખી છું.